
A V I Z

asupra proiectului de Lege privind aprobarea Ordonanţei de urgenţă a Guvernului nr. 38/2005 pentru modificarea şi completarea Ordonanţei de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate 

(PL.X. 234 din 15.06.2005)
In conformitate cu prevederile art. 89 şi 108 din Regulamentul Camerei Deputaţilor, republicat, Comisia pentru egalitatea de şanse între femei şi bărbaţi a fost sesizată, spre dezbatere şi avizare în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 38/2005 pentru modificarea şi completarea  Ordonanţei de urgenţă a Guvernului nr. 150/2002 privind organizarea şi funcţionarea sistemului de asigurări sociale de sănătate (PL.X. 234 din 15.06.2005), Camera Deputaţilor fiind Cameră decizională.

Potrivit prevederilor art. 60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 16.06.2005.

Senatul, în şedinţa din 9 iunie 2005, a adoptat această propunere de lege.

In urma dezbaterilor, s-a constatat că prin modificările aduse de prezentul proiect de lege este îngrădit dreptul la protecţia maternităţii, în consecinţă se aplică un tratament inechitabil femeilor de vârstă fertilă, însărcinate sau lăuze, precum şi copiilor. Membrii Comisiei  pentru egalitatea de şanse între femei şi bărbaţi au votat astfel: trei voturi pentru, două voturi împotrivă şi o abţinere, aşadar avizul nu îndeplineşte condiţiile pentru a fi considerat favorabil.

